
REFERAT

Privind radierea dreptului de administrare operativa al ATCOM Timiş (fost UJCM Timiş) înscris în CF nr. 48201 Timişoara asupra parcelelor cu nr. topo : 8567/1/1/2/2/1/1/2,  8571/1/2  şi  8572/1/1/2 şi completarea inventarului bunurilor ce alcătuiesc domeniul public al Municipiului Timişoara,
Se propune spre analiză Comisiilor nr. I, II, III, IV şi V din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza adreselor  Asociaţiei Teritoriale a Organizaţiilor Cooperaţiei Meşteşugăreşti Timiş, către Universitatea Politehnică Timişoara cu nr. 2376/10.07.2001, nr. 843/12.04.2002 şi a Protocolului încheiat cu nr. 5434/05.06.03, prin care îşi dau acordul cu privire la radierea dreptului de administrare operativă înscris în Cartea Funciară nr. 48201 , Timişoara asupra parcelelor topografice nr. 8567/1/1/2/2/1/1/2, nr. 8571/1/2 şi nr. 8572/1/1/2, aflate în proprietatea Statului Român. Parcela cu nr. topographic 8567/1/1/2/2/1/1/2 este inclusă în domeniul public. Pentru parcelele topografice  nr. 8571/1/2 şi 8572/1/1/2 propunem aprobarea includerii în domeniul public în conformitate cu HG nr. 584/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor.
În aceste adrese se solicită radierea şi transferarea dreptului de administrare operativă în favoarea Universităţii de Vest Timişoara. 
În urma verificărilor efectuate pe terenul parcelelor mai sus amintite, de către Serviciul B.D.U. , sa constatat că nu mai există obiective funcţionale care să justifice atribuirea întregii suprafeţe de teren. 

Din acest motiv, până la stabilirea suprafeţei de teren necesară investiţiei pe care doreşte să o realizeze Universitatea Politehnică Timişoara propunem aprobarea doar a radierii dreptului de administrare operativă.
Suprafaţa totală de teren, a parecelelor la care se propune radirea dreptului de administare operativă este de 16742 m.p..

